ເທັກໂນໂລຈີ ຊ່ວຍ​ພະ​ຍາ​ກອນ ​ເຫດ​ການອັນ​ຕະ​ລາຍ ຈາກ​ຫິ​ມະ ຢູ່​ເທິງ​ພູ​ພັງໄດ້
ບັນດານັກພະຍາກອນອາກາດກ່ຽວ​ກັບການ​ພັ​ງ​ລົງຂອງ​ຫິ​ມະໃຊ້ເທັກໂນໂລຈີ ຫຼາຍຢ່າງເພື່ອຄາດຄະເນ ຄວາມສ່ຽງຕໍ່​ການ​ພັງ​ລົງ​ຂອງຫິມະ ແລະ ຊ່ວຍໃຫ້ຜູ້ມັກຫລິ້ນກິລາລະດູໜາວ ທີ່ຢູ່​ໃນເຂດ​ທຸ​ລະ​ກັນ​ດານມີ​ຄວາມກຽມພ້ອມ.
ຂົງເຂດທີ່ມີຫິມະແມ່ນງາມຫລາຍ, ແຕ່ມັນສາມາດເປັນອັນຕະລາຍໄດ້ ມີຜູ້ເສຍຊີວິດສາມສິບເຈັດຄົນ ໃນປີກາຍນີ້ ຍ້ອນເຫດຫິມະພັງລົງໃນສະຫະລັດ ບັນດານັກພະຍາກອນອາກາດ ກ່ຽວກັບການພັງລົງຂອງຫິມະ ມັກສະໜອງຂໍ້ຄວາມທີ່ເຊື່ອຖືໄດ້ໃຫ້ແກ່ຜູ້ຊົມໃຊ້ທີ່ຫລິ້ນກິລາຢູ່ໃນເຂດທຸລະກັນດານ ທ່ານເອທານ ກຣີນ (Ethan Greene) ໄດ້ຊີ້ນໍາສູນຂໍ້ມູນຂ່າວສານກ່ຽວກັບ ການພັງລົງຂອງຫິມະໃນລັດໂຄໂລຣາໂດ ທ່ານກ່າວຕໍ່ວີໂອເອຜ່ານທາງ Zoom ວ່າ: "ເຈົ້າມີໂອກາດຫຼາຍທີ່ຈະຫລີກລ້ຽງການເສຍຊີວິດໄດ້, ໂດຍທີ່ບໍ່ໄປຕົກຢູ່ກາງສະພາບຫິມະພັງ " ເພື່ອສົ່ງເສີມຄວາມປອດໄພຂອງຄົນທີ່ຢູ່ໃນເຂດທຸລະກັນດານ, ສູນຂໍ້ມູນຂ່າວ ສານກ່ຽວກັບການພັງລົງຂອງຫິມະໃນລັດໂຄໂລຣາໂດສະຫນອງແຜນທີ່ການເຈື່ອນຂອງຫິມະແບບໂຕ້ຕອບກັບໄດ້ ແລະການພະຍາກອນອາກາດປະຈໍາອາທິດ ທ່ານໄບຣອັນ ລາຊາ (Brian Lazar) ນັກພະຍາກອນອາກາດຫິມະພັງ ໄດ້ ອອກອາກາດກ່ຽວກັບຄຳເຕືອນເຊັ່ນນີ້ ຢູ່ໃນສຽງບັນທຶກໄວ້ທີ່ສະໜອງໃຫ້ ໂດຍສູນຂໍ້ມູນຂ່າວສານກ່ຽວກັບການພັງຂອງຫິມະໃນລັດໂຄໂລຣາໂດ ຫລື CAIC YouTube ວ່າ: “ເປີ້ນພູທີ່ປອດໄພສຳລັບການຂີ່ແປ້ນຕະລາດຫິມະໃນສອງສາມອາທິດກ່ອນ ອາດຈະບໍ່ປອດໄພອີກ ຕໍ່ໄປແລ້ວ ” ພາບຖ່າຍດາວທຽມທີ່ສະແດງໃຫ້ເຫັນສະພາບອາກາດ ແລະຖານຂໍ້ມູນພູມສັນຖານຂອງເຂດພູດອຍ ຊ່ວຍໃຫ້ນັກພະຍາກອນອາກາດສາມາດຄາດຄະເນຄວາມ ສ່ຽງຈາກຫິມະພັງລົງໄດ້ ນັກພະຍາກອນ ອາກາດໄດ້ຂຸດຂຸມຫິມະດ້ວຍມື ທ່ານເບນ ພຣີດແຊັດ (Ben Pritchett), ນັກພະຍາກອນອາກາດດ້ານຫິມະພັງ ສະແດງໃຫ້ເຫັນຕົວຢ່າງ ຂອງຫິມະທີ່ອ່ອນແອ ແລະເປັນອັນຕະລາຍໃນວິດີໂອທີ່ສະໜອງໃຫ້ໂດຍສູນຂໍ້ມູນຂ່າວສານກ່ຽວກັບການພັງລົງຂອງຫິມະໃນລັດໂຄໂລຣາໂດ ທ່ານກ່າວຜ່ານທາງ YouTube ວ່າ: "ທ່ານສາມາດເຫັນຫິມະກ້ອນໃຫຍ່, ຢູ່ບ່ອນເລິກເປັນສີຂາວທີ່ອ່ອນແອ ຢູ່ດ້ານ ລຸ່ມຂອງຊັ້ນຫິມະ " ວິທີທີ່ໄວກວ່ານີ້ໃນການໄດ້ຮັບຂໍ້ມູນນີ້ອາດຈະມາຈາກອຸປະກອນລີດາ (LIDAR) ທີ່ອີງໃສ່ແສງເລເຊີ …ທ່ານເຄັບວິນ ແຮມມັນສ໌ (Kevin Hammonds), ຜູ້ອຳນວຍການຫ້ອງທົດລອງຄົ້ນຄ້ວາຊັບເຊໂຣ (SubZero) ຂອງລັດມອນຕານາກ່າວກ່ຽວກັບອຸປະກອນ LIDAR ກັບ VOA ໂດຍຜ່ານທາງ Zoom ວ່າ: "ມັນໄປໃນຂອບເຂດສິບກິໂລແມັດ, ແລະມັນສາມາດ, ມັນສາມາດສໍາຫຼວດໄດ້ ອ້ອມຮອບ 360 ອົງສາ " ທ່ານເຄັບວິນ ແຮມມັນສ໌ຍັງກໍາລັງຄົ້ນຄວ້າອັນທີ່ເອີ້ນວ່າ "ການສຳຫລວດທີ່ສະ ຫລາດ” ອີກດ້ວຍ ທ່ານກ່າວຜ່ານທາງ ZOOM ວ່າ: "ມັນມີທັງເຊັນເຊີທີ່ເປັນກຳລັງແຮງຕໍ່ຕ້ານ ແລະເຊັນເຊີແສງອິນແຟຣເຣດຢູ່ໃກ້ໆ ຢູ່ໃນການສຳຫລວດ, ສະນັ້ນ ເມື່ອທີ່ທ່ານເອົາມັນສັບລົງຜ່ານຫິມະ, ມັນກໍຈະ ເກັບກໍາຂໍ້ມູນທັງຫມົດນີ້ໄປພ້ອມໃນຂະນະທີ່ມັນເຂົ້າໄປໃນນັ້ນ " ບໍ່ມີເທັກໂນໂລຈີໃດສາມາດຄາດເດົາໄດ້ທຸກເຫດການຫິມະພັງໄດ້, ດັ່ງນັ້ນ ຜູ້ ຊ່ຽວຊານແນະນໍາໃຫ້ມີການຮຽນຮູ້ກ່ຽວກັບຄວາມປອດໄພ ແລະໄຟເຕືອນໄພ ໃນເລື້ອງຫິມະພັງ ທ່ານເອທານ ກຣີນ ທີ່ສູນຂໍ້ມູນຂ່າວສານກ່ຽວກັບການພັງລົງຂອງຫິມະໃນລັດໂຄໂລຣາໂດກ່າວຜ່ານ ອີກວ່າ: “ມັນແມ່ນອຸປະກອນວິທະຍຸທີ່ສົ່ງສັນຍານອອກມາ ທຸກຄົນໃນກຸ່ມຂອງທ່ານຖືມັນໄປນຳ ຖ້າຜູ້ໃດຜູ້ນຶ່ງຫາກຕົກຢູ່ໃນສະພາບຫິມະພັງລົງ, ສະມາຊິກທີ່ເຫຼືອຂອງ ກຸ່ມ ກໍຈະສາມາດໄດ້ຮັບສັນຍານ ແລະພາກັນໄປຊອກຫາຜູ້ນັ້ນ ” ແມ່ນແຕ່ເປັນຄວາມຜິດພາດທີ່ເບິ່ງຄືວ່າເລັກນ້ອຍ ແຕ່ກໍອາດສາມາດຫັນປ່ຽນການຜະຈົນໄພໄປເປັນ ໄພພິບັດໄດ້, ສະນັ້ນທ່ານທ່ານເອທານ ກຣີນ ໃຫ້ຄໍາແນະນໍານີ້ເພີ່ມເຕີມ ທ່ານກ່າວຜ່ານ "ສິ່ງທີ່ສໍາຄັນທີ່ສຸດທີ່ຕ້ອງເຮັດກໍຄືການໃຊ້ເທັກໂນໂລຈີໄວ້ທີ່ຢູ່ເຄິ່ງກາງຫູສອງຂ້າງຂອງທ່ານ, ເຊິ່ງກໍຄື ສະຫມອງຂອງທ່ານເອງໃນການຕັດສິນໃຈທີ່ດີ ແລະ ຫຼີກລ້ຽງເນີນພູທີ່ມັກເກີດຫິມະພັງລົງນັ້ນ " ແລະ ໂດຍມີການຊ່ວຍເຫຼືອຈາກເທັກໂນໂລຈີ, ຄົນມັກຮັກໃນການຫລິ້ນກິລາລະດູຫນາວ ມີໂອກາດຫລາຍຂຶ້ນທີ່ລອດຊີວິດໄດ້ຢູ່ເທິງເປີ້ນພູຕ່າງໆ Brian Lazar, Colorado Avalanche Information Center Forecaster Ben Pritchett Colorado Avalanche Information Center Forecaster via YouTube: Kevin Hammonds, Montana SubZero Research Lab via Kevin Hammonds, Montana SubZero Research Lab via Ethan Greene Colorado Avalanche Information Center via Ethan Greene Colorado Avalanche Information Center via